கிருஷ்ணகிரி மாவட்டம் ஓசூர் அடுத்த அஞ்செட்டியில் காட்டாற்று வெள்ளத்தால் 7ஆவது முறையாக தற்காலிக தரைப்பா‌லம் சேதமடைந்தது. அதனால், அஞ்செட்டியிலிருந்து ஒகேனக்கல் செல்லும் சாலையிலுள்ள தொட்டல்லா ஆற்றிலிருந்த தற்காலிக தரைமட்ட பாலம் அடித்து செல்லப்பட்டது. அதனால், 2ஆவது நாளாக இன்றும் 20க்கும் அதிகமான கிராமங்களுக்கு போக்குவரத்து துண்டிக்கப்பட்டுள்ளது. மாவட்ட நிர்வாகம் அலட்சியம் காட்டாமல் உடனடியாக உயர்மட்ட பாலத்தை கட்டி முடிக்க வேண்டும் என்று பாதிக்கப்பட்டுள்ள கிராம மக்கள் கோரிக்கை விடுத்துள்ளனர்.